chhatramani/nepal_legal_regulations_corpus_np huggingface dataset:
विशेष आर्थिक क्षेत्र नियमावली २०७४ (Special Economic Zone Regulation, 2017)

परिच्छेद-६ । कार्यकारी निर्देशक तथा प्राधिकरणका कर्मचारी । ४०. कार्यकारी निर्देशकको पारिश्रमिक, सुविधा तथा सेवाका अन्य शर्त: (१) कार्यकारी निर्देशकको मासिक पारिश्रमिक तथा अन्य सुविधा नेपाल सरकारले निर्धारण गरे बमोजिम हुनेछ । (२) मन्त्रालयले कार्यकारी निर्देशकको पारिश्रमिक, सुविधा तथा सेवाका अन्य शर्तहरू समेत उल्लेख गरी निजसँग कार्य सम्पादन सम्झौता गर्नु पर्नेछ । (३) कार्यकारी निर्देशकको सेवाका शर्त सम्बन्धी अन्य व्यवस्था विनियमावलीमा उल्लेख भए बमोजिम हुनेछ । ४१. कार्यकारी निर्देशकको काम, कर्तव्य र अधिकार: ऐनमा उल्लिखित काम, कर्तव्य र अधिकारका अतिरिक्त कार्यकारी निर्देशकको अन्य काम, कर्तव्य र अधिकार देहाय बमोजिम हुनेछ:- । (क) प्राधिकरणको वार्षिक योजना तथा कार्यक्रम तर्जुमा गरी स्वीकृतिका लागि समिति समक्ष पेश गर्ने, । (ख) प्राधिकरणको कोषको रेखदेख तथा नियन्त्रण गर्ने, । (ग) प्राधिकरणको आन्तरिक र अन्तिम लेखापरीक्षण गराउने, । (घ) प्राधिकरणको जायजेथाको संरक्षण गर्ने तथा जायजेथा वा सम्पत्तिको अद्यावधिक विवरण राख्ने, राख्न लगाउने, । (ङ) नेपाल सरकार, प्राधिकरण तथा अन्य निकायबीच सम्पर्क अधिकारीको रूपमा काम गर्ने, । (च) ऐन वा यस नियमावलीमा अन्यथा लेखिएकोमा बाहेक प्राधिकरणको तर्फबाट गर्नुपर्ने सम्पूर्ण काम कारबाही गर्ने, । (छ) समितिले तोकेको अन्य काम, कर्तव्य र अधिकार प्रयोग गर्ने । ४२. कर्मचारी सम्बन्धी व्यवस्था: (१) प्राधिकरणमा रहने कर्मचारीको दरबन्दी सङ्ख्या तथा सङ्गठनात्मक संरचना अर्थ मन्त्रालयको सहमतिमा प्राधिकरणबाट स्वीकृत भए बमोजिम हुनेछ । (२) प्राधिकरणको स्वीकृत दरबन्दी बमोजिम कर्मचारी नियुक्ति नभएसम्मको लागि प्राधिकरणको अनुरोधमा मन्त्रालयले नेपाल सरकार वा नेपाल सरकारको स्वामित्व रहेका कुनै संस्थाका कर्मचारीलाई प्राधिकरणबाटै पारिश्रमिक, भत्ता तथा सुविधा प्राप्त गर्ने गरी प्राधिकरणमा काम काज गर्ने गरी काजमा खटाउन वा काजमा खटाउने व्यवस्था गर्न सक्नेछ । (३) प्राधिकरणका कर्मचारीहरूको नियुक्ति, पारिश्रमिक, भत्ता, सुविधा तथा सेवाका शर्त सम्बन्धी अन्य व्यवस्था कर्मचारी विनियमावलीमा तोके बमोजिम हुनेछ । ४३. प्राधिकरणको कर्मचारीमा परिणत हुने: (१) ऐन प्रारम्भ हुँदाका बखत कायम रहेको विशेष आर्थिक क्षेत्र विकास समितिको दरबन्दीमा स्थायी नियुक्ति पाई कार्यरत रहेका कर्मचारी यो नियमावली प्रारम्भ भएपछि स्वतः प्राधिकरणको कर्मचारीमा परिणत हुने छन् । (२) ऐन प्रारम्भ हुँदाका बखत विशेष आर्थिक क्षेत्र विकास समितिमा काजमा रहेका नेपाल निजामती सेवाका वा नेपाल सरकारको स्वामित्व रहेका संस्थाका स्थायी कर्मचारीले प्राधिकरणको सेवामा परिणत हुन चाहेमा यो नियमावली प्रारम्भ भएको मितिले एक महिनाभित्र प्राधिकरणमा निवेदन दिनु पर्नेछ । (३) उपनियम (२) बमोजिम निवेदन प्राप्त भएमा प्राधिकरणले त्यस्ता कर्मचारीको सेवाको आवश्यकता, उपयुक्तता र अनुभवको आधारमा त्यस्ता कर्मचारीलाई प्राधिकरणको सेवामा परिणत गर्नु उपयुक्त हुने वा नहुने राय सहितको सिफारिस मन्त्रालयमा पेश गर्नु पर्नेछ । त्यसरी सिफारिस भएका नेपाल सरकारको स्वामित्वमा रहेका संस्थाका कर्मचारीका हकमा मन्त्रालयले आवश्यक निर्णयका लागि सम्बन्धित संस्थामा पठाउने छ ।
विशेष आर्थिक क्षेत्र नियमावली २०७४ (Special Economic Zone Regulation, 2017)

त्यसरी सिफारिस भएका नेपाल सरकारको स्वामित्वमा रहेका संस्थाका कर्मचारीका हकमा मन्त्रालयले आवश्यक निर्णयका लागि सम्बन्धित संस्थामा पठाउने छ । (४) उपनियम (३) बमोजिम नेपाल निजामती सेवाका कुनै कर्मचारीलाई प्राधिकरणको सेवामा परिणत गर्न उपयुक्त भएमा मन्त्रालयले स्वीकृतिका लागि नेपाल सरकार समक्ष प्रस्ताव पेश गर्नेछ । (५) उपनियम (४) बमोजिम प्राप्त प्रस्ताव मनासिब देखिएमा नेपाल सरकारले लोकसेवा आयोगसँग परामर्श गरी सेवा परिणत हुने कर्मचारीले पाउने सुविधा समेत उल्लेख गरी त्यस्ता कर्मचारीलाई प्राधिकरणको सेवामा परिणत गर्नेछ । (६) नेपाल सरकारको स्वामित्वमा रहेका संस्थाका कर्मचारीको हकमा सम्बन्धित संस्थाबाट सहमति प्राप्त भएमा प्राधिकरणले त्यस्ता कर्मचारीलाई प्राधिकरणको सेवामा परिणत गर्नेछ । (७) यस नियम बमोजिम प्राधिकरणको सेवामा परिणत नभएका कर्मचारीलाई प्राधिकरणले सात दिनभित्र निजको दरबन्दी रहेको कार्यालयमा काज फिर्ता गरिदिनु पर्नेछ । तर प्राधिकरणमा कर्मचारी पदपूर्ति नभएसम्मको लागि सम्बन्धित निकायको स्वीकृति लिई त्यस्ता कर्मचारीलाई प्राधिकरणमा काजमा रही रहन बाधा पर्ने छैन । (८) यस नियम बमोजिम प्राधिकरणको सेवामा परिणत भएका कर्मचारीको सम्पूर्ण दायित्व प्राधिकरणले व्यहोर्नु पर्नेछ । ४४. विज्ञ वा सल्लाहकारको सेवा लिन सक्ने: (१) प्राधिकरणले सम्पादन गर्नु पर्ने कुनै काम प्राधिकरणका कर्मचारीबाट सम्पादन गर्न नसकिने भएमा वा कुनै विशेष काम सम्पादन गर्नका लागि विज्ञको सेवा वा परामर्श आवश्यक भएमा प्राधिकरणले त्यसको कारण खुलाई आर्थिक नियमको अधीनमा रही आवश्यकता अनुसार विशेषज्ञ तथा सल्लाहकारको सेवा लिन सक्नेछ । (२) उपनियम (१) बमोजिम विज्ञ वा सल्लाहकारको सेवा लिँदा त्यस्तो विज्ञ वा सल्लाहकारको कार्यक्षेत्रगत शर्त, कार्यावधि र निजले सेवा उपलब्ध गराए बापत पाउने पारिश्रमिक तथा सुविधा समेत उल्लेख गर्नु पर्नेछ । परिच्छेद-७ । उद्योगा कामदार तथा कर्मचारीको दक्षता वृद्धि तथा गुनासो व्यवस्थापन । ४५. कामदारको दक्षता अभिवृद्धि गर्नु पर्ने: (१) उद्योगले विशेष आर्थिक क्षेत्रमा गैर नेपाली नागरिकलाई प्रतिस्थापन गरी निजले गरी आएको काम नेपाली कामदारबाट गराउनको लागि नेपाली नागरिकलाई दक्ष बनाउन आवश्यक सीप विकास तालीम वा प्रशिक्षण सम्बन्धी कार्ययोजना बनाई प्राधिकरणमा पेश गर्नु पर्नेछ । (२) उपनियम (१) बमोजिम पेश भएको कार्ययोजना सम्बन्धित उद्योगले कार्यान्वयन गरे नगरेको विषयमा प्राधिकरणले अनुगमन गर्नेछ । (३) उपनियम (१) बमोजिमको कार्ययोजना अनुसार गैरनेपाली कामदारलाई प्रतिस्थापन गरेको जानकारी सम्बन्धित उद्योगले प्राधिकरणलाई दिनु पर्नेछ । (४) विशेष आर्थिक क्षेत्रको कुनै उद्योगले ऐनको दफा ३८ को उपदफा (४) विपरीत गैर नेपाली कामदारलाई काममा लगाई राखेमा प्राधिकरणले त्यस्तो उद्योगलाई ऐन र यस नियमावली बमोजिम दिइने सेवा सुविधामा रोक लगाउनेछ । ४६. गुनासो व्यवस्थापन सम्बन्धी व्यवस्था: (१) विशेष आर्थिक क्षेत्रको उद्योगमा काम गर्ने कामदार वा कर्मचारीले आफ्नो सेवा, शर्त सम्बन्धी विषयमा कुनै गुनासो भएमा ऐनको दफा ४१ बमोजिमको गुनासो व्यवस्थापन समिति समक्ष लिखित रूपमा आफ्नो गुनासो प्रस्तुत गर्न सक्नेछ ।
विशेष आर्थिक क्षेत्र नियमावली २०७४ (Special Economic Zone Regulation, 2017)

४६. गुनासो व्यवस्थापन सम्बन्धी व्यवस्था: (१) विशेष आर्थिक क्षेत्रको उद्योगमा काम गर्ने कामदार वा कर्मचारीले आफ्नो सेवा, शर्त सम्बन्धी विषयमा कुनै गुनासो भएमा ऐनको दफा ४१ बमोजिमको गुनासो व्यवस्थापन समिति समक्ष लिखित रूपमा आफ्नो गुनासो प्रस्तुत गर्न सक्नेछ । (२) उपनियम (१) बमोजिम गुनासो प्रस्तुत गर्दा आफूलाई मर्का परेको विषय र गुनासो गर्नु पर्नाको कारण स्पष्ट खुलाई शिष्ट भाषामा प्रस्तुत गर्नु पर्नेछ । (३) उपनियम (१) बमोजिम कुनै गुनासो प्राप्त हुन आएमा गुनासो व्यवस्थापन समितिले सात दिनभित्र गुनासोकर्ता र सम्बन्धित उद्योगको व्यवस्थापक बीच आपसी छलफल गराई गुनासोको समाधान गराउनु पर्नेछ । (४) उपनियम (२) बमोजिम आपसी छलफलबाट समस्याको समाधान हुन नसकेमा पन्ध्र दिनभित्र गुनासो व्यवस्थापन समितिले उपयुक्त निर्णय गरी सोको जानकारी सात दिनभित्र सम्बन्धित पक्षलाई दिनेछ । (५) उपनियम (४) बमोजिम गुनासो व्यवस्थापन समितिले निर्णय गर्दा त्यस्तो निर्णयमा चित्त नबुझेमा पैंतीस दिनभित्र श्रम अदालतमा पुनरावेदन दिन सकिने कुरा निर्णयमा उल्लेख गर्नु पर्नेछ । परिच्छेद-८ । विविध । ४७. गुणस्तर तोक्न सक्ने: (१) प्राधिकरणले विशेष आर्थिक क्षेत्रका उद्योगले उत्पादनमा प्रयोग गर्ने कच्चा पदार्थ र उत्पादित वस्तुको गुणस्तर तोक्न सक्नेछ । (२) उपनियम (१) बमोजिम गुणस्तर तोक्दा प्राधिकरणले उपभोक्ता संरक्षण सम्बन्धी प्रचलित कानून एवं अन्तर्राष्ट्रिय मापदण्डलाई आधार लिनेछ । ४८. प्राधिकरणको खाता सञ्चालन: (१) प्राधिकरणको कोषको खाता सञ्चालन कार्यकारी निर्देशक वा निजले तोकेको प्राधिकरणको अधिकृत र प्राधिकरणको आर्थिक प्रशासन शाखा प्रमुखको संयुक्त दस्तखतबाट हुनेछ । (२) प्राधिकरणको शाखा वा सम्पर्क कार्यालयको खाताको सञ्चालन त्यस्तो कार्यालयको प्रमुख र आर्थिक प्रशासन शाखा प्रमुखको संयुक्त दस्तखतबाट हुनेछ । ४९. आन्तरिक नियन्त्रण प्रणाली लागू गर्ने: (१) कार्यकारी निर्देशकले प्राधिकरणबाट सम्पादन गरिने कार्य मितव्ययी र प्रभावकारी ढङ्गबाट सम्पादन गर्न, वित्तीय प्रतिवेदन प्रणालीलाई विश्वसनीय बनाउन र ऐन तथा यस नियमावली बमोजिम कार्य सम्पादन गर्न आन्तरिक नियन्त्रण प्रणाली तयार गरी लागू गर्नु पर्नेछ । (२) उपनियम (१) बमोजिमको आन्तरिक नियन्त्रण प्रणाली तयार गर्दा कामको प्रकृति अनुसार नियन्त्रणको व्यवस्था, जोखिम क्षेत्रको पहिचान, सूचनाको आदान प्रदान, अनुगमन तथा मूल्याङ्कन जस्ता विषय समावेश गर्नु पर्नेछ । ५०. विवाद समाधान: पचास करोड वा सोभन्दा बढी लगानी भएका उद्योगमा विदेशी लगानीको सम्बन्धमा भएको विवादको समाधान विदेशी लगानी सम्बन्धी प्रचलित कानून बमोजिम गर्न सकिनेछ । ५१. अर्थ मन्त्रालयको सहमति लिनु पर्ने: नेपाल सरकारलाई थप आर्थिक दायित्व पर्ने र राजस्व सम्बन्धी विषयमा निर्णय गर्दा वा गराउँदा प्राधिकरणले अर्थ मन्त्रालयको सहमति लिनु पर्नेछ । ५२. विवरण अद्यावधिक गर्नु पर्ने: विशेष आर्थिक क्षेत्रभित्र स्थापित उद्योगले सो उद्योगबाट उत्पादित वस्तु, त्यस्तो वस्तु उत्पादन गर्न आवश्यक कच्चा पदार्थ वा सहायक कच्चा पदार्थ, मेसिन, औजार, उपकरण, तयारी वस्तु, अर्धतयारी वस्तु आदिको विवरण अद्यावधिक रूपमा तयार गरी राख्नु पर्नेछ ।
विशेष आर्थिक क्षेत्र नियमावली २०७४ (Special Economic Zone Regulation, 2017)

५२. विवरण अद्यावधिक गर्नु पर्ने: विशेष आर्थिक क्षेत्रभित्र स्थापित उद्योगले सो उद्योगबाट उत्पादित वस्तु, त्यस्तो वस्तु उत्पादन गर्न आवश्यक कच्चा पदार्थ वा सहायक कच्चा पदार्थ, मेसिन, औजार, उपकरण, तयारी वस्तु, अर्धतयारी वस्तु आदिको विवरण अद्यावधिक रूपमा तयार गरी राख्नु पर्नेछ । (२) उपनियम (१) बमोजिमको विवरण प्राधिकरणले हेर्न चाहेको बखत सम्बन्धित उद्योगले उपलब्ध गराउनु पर्नेछ । अनुसूची-१ । (नियम १९ को उपनियम (१) सँग सम्बन्धित) । निजी क्षेत्रबाट विशेष आर्थिक क्षेत्रको स्थापना, सञ्चालन तथा व्यवस्थापन गर्ने । स्वीकृतिपत्रका लागि दिने निवेदन । श्री कार्यकारी निर्देशक, । विशेष आर्थिक क्षेत्र प्राधिकरण, । काठमाडौँ । विषय: विशेष आर्थिक क्षेत्रको स्थापना, सञ्चालन तथा व्यवस्थापन । गर्ने स्वीकृतिपत्र सम्बन्धमा । मैले/हामीले निवेदक विशेष आर्थिक क्षेत्र ऐन, २०७३ र विशेष आर्थिक क्षेत्र नियमावली, २०७४ बमोजिम निजी क्षेत्रको लगानीमा देहायको स्थानमा विशेष आर्थिक क्षेत्रको स्थापना, सञ्चालन तथा व्यवस्थापन गर्न चाहेकोले त्यसको स्वीकृतिको लागि आवश्यक विवरण सहित यो निवेदन पेश गरेको छु/गरेका छौँ । स्वीकृतिपत्र लिँदा नियमानुसार लाग्ने दस्तुर बुझाउने छु/छौँ । १. प्रस्ताव गरिएको विशेष आर्थिक क्षेत्रको विवरण । (क) विशेष आर्थिक क्षेत्र स्थापना हुने स्थान र क्षेत्रफल: । (ख) उपलब्ध हुने पूर्वाधार तथा सेवा सुविधा: । (ग) स्थापना गर्न सकिने उद्योगको प्रकृति: । (घ) अन्य आवश्यक विवरण: । २. संलग्न कागजात तथा विवरण । (क) परियोजनाको प्रारम्भिक सम्भाव्यता अध्ययन प्रतिवेदन, । (ख) परियोजनाको प्राविधिक डिजाइन र सो को दीगोपना सम्बन्धी अध्ययन, । (ग) परियोजनाको अनुमानित लागत, । (घ) परियोजनाको प्रस्तावित वित्तीय स्रोत, । (ङ) परियोजना कार्यान्वयनको व्यावसायिक योजना, । (च) परियोजना कार्यान्वयन भएमा वातावरणमा पार्ने प्रभाव र सोको न्यूनीकरण गर्ने उपायहरूको संक्षिप्त विवरण, । (छ) प्रस्तावित स्थानमा विशेष आर्थिक क्षेत्र रहन वातावरणीय रुपम उपयुक्त भए नभएको सम्बन्धमा प्रारम्भिक वातावरणीय परीक्षण तथा वातावरणीय प्रभावको मूल्याङ्कन प्रतिवेदन, । (ज) विशेष आर्थिक क्षेत्र स्थापनाको लागि आवश्यक पर्ने ऐनको दफा ४ को उपदफा (२) बमोजिमको पूर्वाधार तथा सुविधा उपलब्ध भए नभएको, । (झ) विशेष आर्थिक क्षेत्र स्थापनाको लागि प्रारम्भिक सर्वेक्षण, । (ञ) प्राधिकरणले तोकेको अन्य विवरण । निवेदक कम्पनी भए कम्पनीको छाप । निवेदकको, । दस्तखत: । नाम: । (कम्पनी भए कम्पनीको नाम समेत उल्लेख गर्ने) । ठेगाना: । टेलिफोन नं: । मिति: । इमेल: । वेबसाइट भए सो उल्लेख गर्ने: । अनुसूची-२ । (नियम १९ को उपनियम (६) सँग सम्बन्धित) । विशेष आर्थिक क्षेत्रको स्थापना, सञ्चालन र व्यवस्थापन गर्न दिइने स्वीकृतिपत्र । विशेष आर्थिक क्षेत्र प्राधिकरण । स्वीकृतिपत्र नं: । श्री । विषय: विशेष आर्थिक क्षेत्रको स्थापना, सञ्चालन र व्यवस्थापन गर्ने स्वीकृतिपत्र । प्राधिकरणको मिति (निर्णय भएको मिति उल्लेख गर्ने) को निर्णय बमोजिम श्री (लगानीकर्ताको नाम र ठेगाना उल्लेख गर्ने) लाई निजी लगानीमा देहायको स्थानमा विशेष आर्थिक क्षेत्रको स्थापना, सञ्चालन र व्यवस्थापन गर्न विशेष आर्थिक क्षेत्र नियमावली, २०७४ को नियम १९ बमोजिम यो स्वीकृतिपत्र दिइएको छ । १. विशेष आर्थिक क्षेत्र रहने स्थान: ।
विशेष आर्थिक क्षेत्र नियमावली २०७४ (Special Economic Zone Regulation, 2017)

१. विशेष आर्थिक क्षेत्र रहने स्थान: । २. विशेष आर्थिक क्षेत्रको जम्मा क्षेत्रफल: । ३. प्रस्तावित लगानीको रकम: । ४. निर्माण सम्पन्न गरी सञ्चालनमा ल्याउने मिति: । कार्यकारी निर्देशक । प्राधिकरणको छाप । मिति: । अनुसूची-३ । (नियम २२ उपनियम (१) सँग सम्बन्धित) । विशेष आर्थिक क्षेत्रमा स्थापना गर्न नसकिने उद्योगहरू । (१) चुरोट, बिँडी, खैनी, सिगार तथा सुर्तीजन्य वस्तु उत्पादन गर्ने, । (२) ब्राण्डी, साइडर, वाइन, वियर तथा मदिरा उत्पादन गर्ने, । (३) विस्फोटक पदार्थ उत्पादन गर्ने, । (४) हातहतियार, गोली गठ्ठा, बारूद उत्पादन गर्ने । पहिलो संशोधनद्वारा संशोधित । अनुसूची-४ । (नियम २५ को उपनियम (१) सँग सम्बन्धित) । विशेष आर्थिक क्षेत्रमा उद्योगको स्थापना गर्ने अनुमतिपत्रका लागि दिइने निवेदन । श्री कार्यकारी निर्देशक, । विशेष आर्थिक क्षेत्र प्राधिकरण । काठमाडौँ । विषय: विशेष आर्थिक क्षेत्रमा उद्योग स्थापनाका लागि अनुमतिपत्र पाउँ । महोदय, । मैले/हामीले ठाउँमा अवस्थित विशेष आर्थिक क्षेत्रभित्र देहाय बमोजिमको उद्योग स्थापना गर्न चाहेकोले यो निवेदन गरेको छु/छौँ । १. उद्योगको वर्गीकरण: । २. उद्योगको उद्देश्य: । ३. उद्योगमा हुने लगानीको श्रोत: । क्र.सं. स्वलगानी ऋण लगानी जम्मा । स्वदेशी विदेशी स्वदेशी विदेशी । (क) । (ख) । ४. प्राधिकरणको सूचीमा उद्योग समावेश भए नभएको: । ५. प्राधिकरणको सूचीमा समावेश नभएको उद्योग भएमा: । (क) प्रस्तावित उद्योगको प्रविधि नेपालमा भए वा नभएको, । (ख) आवश्यक जनशक्ति नेपालमा उपलब्ध हुन सक्ने वा नसक्ने, । (ग) उद्योग स्थापना भएपछि सिर्जना हुने रोजगारीको अवसर सम्बन्धी विवरण, । (घ) उद्योगमा नेपाली कच्चा पदार्थ तथा स्थानीय सीपको प्रयोग सम्बन्धी कुरा । ६. संलग्न कागजातहरू: । (क) स्थापना गरिने उद्योगको सम्बन्धमा दुई पृष्ठमा नबढ्ने गरी तयार पारिएको सारांश, । (ख) लगानीकर्ता प्राकृतिक व्यक्ति भएमा नेपाली लगानीकर्ताको हकमा निजको नागरिकता प्रमाणपत्र र विदेशी लगानीकर्ताको हकमा राहदानीको प्रतिलिपि, । (ग) लगानीकर्ता संगठित संस्था भएमा अनुमतिपत्रका लागि निवेदन दिने अधिकार दिइएको आधिकारिक निर्णय, त्यस्तो संगठित संस्थाको दर्ताको प्रमाणपत्र, संगठित संस्थाको प्रबन्धपत्र र नियमावलीको प्रतिलिपि, । (घ) अनुमतिपत्र प्राप्त गर्ने सम्बन्धमा कुनै व्यक्तिलाई अख्तियारी प्रदान गरिएको भए निजको नाममा जारी गरिएको अख्तियारनामाको प्रतिलिपि, । (ङ) लगानीकर्ता प्राकृतिक व्यक्ति भए निजको व्यक्तिगत विवरण र लगानीकर्ता संगठित संस्था भए सोको प्रोफाइल, । (च) निजी क्षेत्रबाट स्थापना, सञ्चालन र व्यवस्थापन भएको विशेष आर्थिक क्षेत्रमा स्थापना गर्ने उद्योग भए स्वीकृतिपत्र प्राप्त गर्ने व्यक्तिको सिफारिस पत्र । ७. माथि उल्लिखित व्यहोरा ठीक साँचो छ, झुट्टा ठहरे कानून बमोजिम सहुँला/बुझाउँला । निवेदकको, । दस्तखत: । नाम: । पद: । ठेगाना: । टेलिफोन नं: । मिति: । इमेल: । द्रष्टव्य: विदेशमा जारी भएका कागजातको फोटोकपीको हकमा सम्बन्धित विदेशी मुलुकको कानून बमोजिम नोटरीबाट प्रमाणित गरिएको हुनु पर्नेछ । अनुसूची-५ । (नियम २७ को उपनियम (१) सँग सम्बन्धित) । विशेष आर्थिक क्षेत्रमा उद्योग स्थापना गर्न दिइने अनुमतिपत्र । विशेष आर्थिक क्षेत्र प्राधिकरण । अनुमतिपत्र । अनुमतिपत्र नं ।
विशेष आर्थिक क्षेत्र नियमावली २०७४ (Special Economic Zone Regulation, 2017)

मिति: । इमेल: । द्रष्टव्य: विदेशमा जारी भएका कागजातको फोटोकपीको हकमा सम्बन्धित विदेशी मुलुकको कानून बमोजिम नोटरीबाट प्रमाणित गरिएको हुनु पर्नेछ । अनुसूची-५ । (नियम २७ को उपनियम (१) सँग सम्बन्धित) । विशेष आर्थिक क्षेत्रमा उद्योग स्थापना गर्न दिइने अनुमतिपत्र । विशेष आर्थिक क्षेत्र प्राधिकरण । अनुमतिपत्र । अनुमतिपत्र नं । प्राधिकरणको मिति (निर्णय भएको मिति उल्लेख गर्ने) को निर्णय बमोजिम श्री (लगानीकर्ता व्यक्ति वा संगठित संस्थाको नाम र ठेगाना उल्लेख गर्ने) लाई ठाउँमा अवस्थित विशेष आर्थिक क्षेत्रमा देहाय बमोजिमको उद्योग स्थापना गर्न विशेष आर्थिक क्षेत्र नियमावली, २०७४ को नियम २७ बमोजिम यो अनुमतिपत्र दिइएको छ । १. अनुमतिपत्रवालाको नाम: । २. उद्योगको ठेगाना: ठाउँमा अवस्थित विशेष आर्थिक क्षेत्रको प्लट नं , ब्लक नं । ३. सम्पर्क ठेगाना: । (क) फोन. नं: । (ख) इमेल: । ४. उद्योगपति वा सञ्चालकको नाम, थर: । (क) ठेगाना: । (ख) नागरिकता/राहदानी नं: । (ग) नागरिकता/राहदानी जारी भएको मुलुक: । (घ) जारी मिति: । ५. उद्योगको उद्देश्य: । ६. उद्योगको कुल पुँजी: । (क) स्थिर पूँजी: । (ख) चालु पूँजी: । ९. उद्योगको वर्गीकरण: । १०. उद्योगको स्वीकृत वार्षिक क्षमता: । ११. उद्योगले पालना गर्ने शर्त: विशेष आर्थिक क्षेत्र ऐन, २०७३, विशेष आर्थिक क्षेत्र नियमावली, २०७४, अन्य प्रचलित कानून, प्राधिकरणद्वारा निर्धारित तथा बनाइएको मापदण्ड र निर्देशिका, प्राधिकरणसँग भएको सम्झौता एवं प्राधिकरणको निर्देशन बमोजिम उद्योग स्थापना तथा सञ्चालन गर्नु पर्नेछ । अनुमतिपत्र दिने अधिकारीको, । प्राधिकरणको छापदस्तखत: । नाम: । पद: । मिति: । अनुमतिपत्र नवीकरण सम्बन्धी विवरण । क्र.सं. अनुमतिपत्र जारी भएको मिति अनुमतिपत्र बहाल रहने अवधि अनुमतिपत्र नवीकरण मिति नवीकरण बहाल रहने अवधि नवीकरण गर्ने अधिकारीको दस्तखत । अनुसूची-६ । (दफा २८ को उपनियम (१) सँग सम्बन्धित) । अनुमतिपत्र नवीकरणको लागि दिने निवेदन । श्री कार्यकारी निर्देशक, । विशेष आर्थिक क्षेत्र प्राधिकरण, । काठमाडौँ । विषय: अनुमतिपत्र नवीकरण गरी पाउँ । महोदय, । ठाउँमा अवस्थित विशेष आर्थिक क्षेत्रमा उद्योग स्थापनाको लागि मिति प्राप्त गरेको अनुमतिपत्रको अवधि मिति मा समाप्त हुने भएकोले/ कारणले समयमै उद्योगको नवीकरणको लागि निवेदन दिन असमर्थ भई मिति मा अनुमतिपत्रको अवधि समाप्त भएकोले विशेष आर्थिक क्षेत्र ऐन, २०७३ को दफा ९ को उपदफा (२)/(३) बमोजिम अनुमतिपत्र नवीकरण गरी पाउनको लागि नवीकरण दस्तुर/विलम्ब दस्तुर (विलम्ब दस्तुर लाग्ने भए) बुझाएको भौचर (भौचर नं र मिति ) र सो अनुमतिपत्रको सक्कलप्रति समेत यसै साथ संलग्न राखी यो निवेदन गरेको छु/छौँ । निवेदकको, । दस्तखत: । नाम: । पद: । उद्योग अवस्थित विशेष आर्थिक क्षेत्रको ठेगाना: , । प्लट नं , । ब्लक नं , । फोन नम्बर: । मिति: । इमेल: ।
विशेष समूहका कर्मचारीहरुको प्रशासन र व्यवस्थापन नियमावली २०६५ (Administration and Management of Special Group Employees Regulation, 2008)

विशेष समूहका कर्मचारीहरूको प्रशासन र व्यवस्थापन नियमावली, २०६५ । नेपाल राजपत्रमा प्रकाशित मिति । २०६५ । ०८ । २३ । संशोधन । १. विशेष समूहका कर्मचारीहरूको प्रशासन र व्यवस्थापन (पहिलो संशोधन) नियमावली, २०६९ २०६९ । १० । १५ । निजामती सेवा ऐन, २०४९ को दफा ७३ग. ले दिएको अधिकार प्रयोग गरी नेपाल सरकारले देहायका नियमहरू बनाएको छ । परिच्छेद-१ । प्रारम्भिक । १. संक्षिप्त नाम र प्रारम्भ: (१) यी नियमहरूको नाम "विशेष समूहका कर्मचारीहरूको प्रशासन र व्यवस्थापन नियमावली, २०६५" रहेको छ । (२) यो नियमावली संवत् २०६४ साल श्रावण १ गतेदेखि प्रारम्भ भएको मानिनेछ । २. परिभाषा: विषय वा प्रसङ्गले अर्को अर्थ नलागेमा यस नियमावलीमा,- । (क) "कर्मचारी" भन्नाले समूहको स्थायी पदमा बहाल रहेको कर्मचारी सम्झनु पर्छ । (ख) "मन्त्रालय" भन्नाले सामान्य प्रशासन मन्त्रालय सम्झनु पर्छ । (ग) "सचिव" भन्नाले नियम ५ को उपनियम (२) बमोजिमको सचिव सम्झनु पर्छ । (घ) "समूह" भन्नाले नियम ३ बमोजिम कायम भएको समूह सम्झनु पर्छ । (ङ) "ऐन" भन्नाले निजामती सेवा ऐन, २०४९ सम्झनु पर्छ । परिच्छेद-२ । पद व्यवस्था । ३. समूह: निजामती सेवाको विविध सेवा अन्तर्गत विशेष समूह नामको एक समूह रहनेछ । ४. श्रेणी तथा पद: (१) यो नियमावली प्रारम्भ हुँदाको बखत तत्काल कायम रहेको राजप्रासाद सेवामा बहाल रहेका कर्मचारीहरू बहाल रहेकै श्रेणी र पदमा रहने गरी नेपाल विविध सेवाको विशेष समूहमा कायम रहेको मानिनेछ । पहिलो संशोधनद्वारा थप । (१क) यो उपनियम प्रारम्भ हुँदाका बखत राजपत्राङ्कित द्वितीय श्रेणीको सहायक सचिव वा सो सरहको पदमा बहाल रहेका कर्मचारीहरू यो नियम प्रारम्भ भए पछि राजपत्राङ्कित द्वितीय श्रेणीको उपसचिव वा सो सरहको पदमा स्वतः कायम हुनेछन् । पहिलो संशोधनद्वारा थप । (१ख) राजपत्राङ्कित प्रथम श्रेणीको पदमा कार्यक्षमताको मूल्याङ्कनद्वारा बढुवा गर्दा जेष्ठता वापतको अङ्क गणना गर्ने प्रयोजनको लागि राजपत्राङ्कित द्वितीय श्रेणीको सहायक सचिव वा सो सरहको पदमा काम गरेको अवधिलाई समेत गणना गरिनेछ । पहिलो संशोधनद्वारा थप । (१ग) यो उपनियम प्रारम्भ हुँदाका बखत देहायका श्रेणी वा सो सरहको पदमा बहाल रहेका कर्मचारीहरू यो उपनियम प्रारम्भ भए पछि देहाय बमोजिमको श्रेणी र पदमा कायम भएको मानिनेछ:- । (क) राजपत्राङ्कित प्रथम श्रेणी वा सो सरहको पदमा कार्यरत कर्मचारी राजपत्राङ्कित प्रथम श्रेणीको सहसचिव पदमा, । (ख) राजपत्राङ्कित द्वितीय श्रेणी वा सो सरहको पदमा कार्यरत कर्मचारी राजपत्राङ्कित द्वितीय श्रेणीको उपसचिव पदमा, । (ग) राजपत्राङ्कित तृतीय श्रेणी वा सो सरहको पदमा कार्यरत कर्मचारीहरू राजपत्राङ्कित तृतीय श्रेणीको शाखा अधिकृत पदमा, । (घ) राजपत्र अनङ्कित प्रथम श्रेणी वा सो सरहको पदमा कार्यरत कर्मचारीहरू राजपत्र अनङ्कित प्रथम श्रेणीको नायव सुब्बा पदमा, । (ङ) राजपत्र अनङ्कित द्वितीय श्रेणी वा सो सरहको पदमा कार्यरत कर्मचारीहरू राजपत्र अनङ्कित द्वितीय श्रेणीको खरिदार पदमा । (च) राजपत्र अनङ्कित तृतीय श्रेणी वा सो सरहको पदमा कार्यरत कर्मचारीहरू राजपत्र अनङ्कित तृतीय श्रेणीको मुखिया पदमा ।
विशेष समूहका कर्मचारीहरुको प्रशासन र व्यवस्थापन नियमावली २०६५ (Administration and Management of Special Group Employees Regulation, 2008)

(ङ) राजपत्र अनङ्कित द्वितीय श्रेणी वा सो सरहको पदमा कार्यरत कर्मचारीहरू राजपत्र अनङ्कित द्वितीय श्रेणीको खरिदार पदमा । (च) राजपत्र अनङ्कित तृतीय श्रेणी वा सो सरहको पदमा कार्यरत कर्मचारीहरू राजपत्र अनङ्कित तृतीय श्रेणीको मुखिया पदमा । तर यो नियम प्रारम्भ भएको मितिले साठी दिन भित्र अनुसूची ३ बमोजिमका पदनाम रहेका खण्ड (ङ) र (च) तथा हाल बहिदार वा सो सरहको पदमा कार्यरत कर्मचारीहरूले स्वेच्छाले श्रेणी विहिन पदमा कायम हुन चाहि मन्त्रालयमा निवेदन दिएमा त्यस्ता कर्मचारीहरूलाई श्रेणी विहिन पदमा कायम गर्न सकिनेछ । पहिलो संशोधनद्वारा थप । (१घ) उपनियम (१ग) बमोजिम श्रेणीविहिन पदमा कायम हुँदा कुनै कर्मचारीले खाइपाई आएको तलबस्केल भन्दा घटी तलबस्केल हुने भएमा खाइपाई आएको तलब सुविधामा नघट्ने गरी देहाय बमोजिम तलबस्केल मिलान गरिनेछ:- । (क) ऐनको दफा २४घ२. को उपदफा (१) बमोजिमको मिल्दो स्तरको तलबस्केल बमोजिम, । (ख) खण्ड (क) बमोजिम मिलान गर्दा समेत खाइपाई आएको तलब सुविधा भन्दा घटी हुने भएमा ऐनको दफा ४ बमोजिमको मिल्दो श्रेणीको तलबस्केल बमोजिम । पहिलो संशोधनद्वारा थप । (१ङ) उपनियम (१घ.) बमोजिम तलबस्केल मिलान भएको कर्मचारीको तलबवृद्धि हुँदा तलबस्केल मिलान हुँदा कायम भएको तलबस्केलमा भएको वृद्धिको हिसाबले हुनेछ । पहिलो संशोधनद्वारा थप । (१च) उपनियम (१घ.) बमोजिम तलबस्केल मिलान भएका निवृत्त श्रेणीविहिन कर्मचारीको ऐनको दफा ३८ बमोजिम निवृत्तभरणमा वृद्धि हुँदा निजको तलबस्केल मिलान हुँदाको बखत कायम भएको तलबस्केलमा भएको वृद्धिको हिसाबले हुनेछ । (२) उपनियम (१) मा जुनसुकै कुरा लेखिएको भए तापनि संवत् २०६३ साल जेष्ठ ४ गतेभन्दा पछि नियुक्ति भएको व्यक्ति समूहमा कायम रहने छैन । पहिलो संशोधनद्वारा थप । (३) उपनियम (१) मा जुनसुकै कुरा लेखिएको भए तापनि यो उपनियम प्रारम्भ भएपछि समूहमा रहने विभिन्न श्रेणीका पदहरू अनुसूची-४ बमोजिम हुनेछन् । ५. कर्मचारीहरूको प्रशासन र व्यवस्थापन: (१) समूहका कर्मचारीहरूको प्रशासन र व्यवस्थापन मन्त्रालयले गर्नेछ । (२) नेपाल सरकारले कर्मचारीको प्रशासन र व्यवस्थापन गर्नको लागि निजामती सेवाको राजपत्राङ्कित विशिष्ट श्रेणीको पदमा कार्यरत अधिकृत मध्येबाट कुनै अधिकृतलाई सचिवको रुपमा काम गर्न तोक्नेछ । (३) सेवाका कर्मचारीहरूको प्रशासन र व्यवस्थापन गर्ने प्रयोजनको लागि सचिवले विभागीय प्रमुखको समेत काम गर्नेछ । ६. कर्मचारी अभिलेख फाराम: (१) यो नियमावली नेपाल राजपत्रमा प्रकाशन भएको मितिले पैंतालीस दिन भित्र कर्मचारीले अनुसूची-१ बमोजिमको ढाँचामा तीन प्रति कर्मचारी अभिलेख फाराम भरी समूहको सबैभन्दा माथिल्लो तहको वरिष्ठतम अधिकृत समक्ष पेश गर्नु पर्नेछ । (२) उपनियम (१) बमोजिम कर्मचारी अभिलेख फाराम सँगसँगै अनुसूची-२ बमोजिमको ढाँचाको शपथ ग्रहण फाराम समेत भरी संलग्न गर्नु पर्नेछ । (३) उपनियम (१) बमोजिम पेश हुन आएको कर्मचारी अभिलेख फाराम प्राप्त भएको मितिले पन्ध्रदिनभित्र सचिवले प्रमाणित गरी प्रधानमन्त्री तथा मन्त्रिपरिषद्को कार्यालय र सामान्य प्रशासन मन्त्रालयमा एक एक प्रति पठाउनु पर्नेछ । (४) उपनियम (३) बमोजिमको म्यादभित्र कर्मचारी अभिलेख फाराम तथा शपथ ग्रहण फाराम प्राप्त भएका कर्मचारीलाई तलब तथा अन्य सुविधा उपलब्ध गराइनेछ ।